《过洞庭》
唐代·李屿

浩渺注横流，千潭合万湫。半洪侵楚翼，一汊属吴头。

动轴当新霁，漫空正仲秋。势翻荆口迮，声拥岳阳浮。

远脉滋衡岳，微凉散橘洲。星辰连影动，岚翠逐隅收。

渐落分行雁，旋添趁伴舟。升腾人莫测，安稳路何忧。

气与尘中别，言堪象外搜。此身如粗了，来把一竿休。

作者简介：唐京兆长安人，字鲁珍。李郢子。生于南海。僖宗光启三年登进士第，与诗人郑谷为同年。屿亦工诗，每一篇成，皆流传人口。